Varustelekan juhannusbingo

Vaikka vuosi 2020 on ollut mitä kummallisin ja kaikkea on peruttu tai muuten vain lykätty, niin pidetään nyt edes tästä perinteestä kiinni: Juhannusbingo 2020 on täällä!

Paitsi, että juhannusbingo ei ole kilpailu, ei se myöskään ole bingo. Koska vastauksia tulee varmasti noin puoli miljoonaa, homma on oikeasti arvonta, ja pääpalkinto arvotaan veikanneiden kesken. Ideana on veikata, kuinka moni hukkuu Suomessa juhannuksen aikana.

Ennenkuin joku repii pelihousunsa, kantsii nyt muistaa, että suurin osa juhannushukkumisista suoritetaan humalassa, joko ilman pelastusliiviä veneillen tai liian pitkälle liian huonossa kunnossa uiden, ja tää on meidän tapa muistuttaa, että nyt jumalauta järki käteen. Veneeseen ei mennä ilman pelastusliivejä, uimaan ei lähdetä yksin ja humalassa vesileikit saa luvan jäädä kahlaushommiin.

Selkeyden vuoksi suosittelemme veikkaamaan nollaa, pitämällä huoli omasta käytöksestään (sepalus enimmäkseen kiinni, pelastusliivit päälle vesille, eikä oo pakko juoda oksennushakuisesti) sekä ehkäisemällä muiden hukkumisia. Lisäks saa sitten normaalisti jurnuttaa sukulaisten kanssa ja yöllä kertoa, mikä kaikki menneissä vuosissa nyt kaivaakaan, tai ehkä, ei me tiietä, vaik pitää hauskaa.

Ennenkuin veikkaat, kannattaa huomioida, että palkinnon arvo riippuu veikatusta määrästä alla olevan kaavan mukaan: